ddrg/super_eurlex huggingface dataset:
Forslag til Rådets afgørelse om Det Europæiske Fællesskabs indgåelse af protokollen til konventionen af 1979 om grænseoverskridende luftforurening over store afstande angående yderligere begrænsning af emissionen af svovl (97/C 190/08) (EØS-relevant tekst) KOM(97) 88 endelig udg. - 97/0107(CNS)

(Forelagt af Kommissionen den 20. maj 1997)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 130 R, stk. 4, i forbindelse med artikel 228, stk. 2, første punktum, og stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

Fællesskabet undertegnede den 14. juni 1994 i Oslo protokollen til konventionen af 1979 om grænseoverskridende luftforurening over store afstande angående yderligere begrænsning af emissionen af svovl, i det følgende benævnt »protokollen«;

protokollen tager sigte på at fastsætte lofter for svovlemissionerne for alle de kontraherende parter i konventionen;

de i protokollen fastsatte foranstaltninger bidrager til at opfylde Fællesskabets miljøpolitiske målsætninger;

Fællesskabet og medlemsstaterne samarbejder, inden for rammerne af deres respektive kompetenceområder, med tredjelande og de kompetente internationale organisationer;

Fællesskabet bør derfor godkende protokollen -

TRUFFET FØLGENDE AFGØRELSE:

Artikel 1

Protokollen til konventionen af 1979 om grænseoverskridende luftforurening over store afstande angående yderligere begrænsning af emissionen af svovl, undertegnet den 14. juni 1994, godkendes herved på Fællesskabets vegne.

Teksten til protokollen er knyttet til denne afgørelse.

Artikel 2

Formanden for Rådet bemyndiges herved til at udpege den person, der har fuldmagt til at deponere godkendelsesinstrumenterne hos generalsekretæren for De Forenede Nationer i overensstemmelse med artikel 14 i protokollen.

Artikel 3

Denne afgørelse offentliggøres i De Europæiske Fællesskabers Tidende.
Ændret forslag til Europa-Parlamentets og Rådets beslutning om ændring af beslutning 93/383/EØF af 14. juni 1993 om referencelaboratorier til kontrol med marine biotoksiner (1) (97/C 189/06) (EØS-relevant tekst) KOM(97) 210 endelig udg. - 96/0234(COD)

(Forelagt af Kommissionen i henhold til EF-traktatens artikel 189 A, stk. 2, den 12. maj 1997)

Den 25. september 1996 forelagde Kommissionen Rådet et forslag om ændring af Rådets beslutning 93/383/EØF af 14. juni 1993 om referencelaboratorier til kontrol med marine biotoksiner. Retsgrundlaget for dette forslag var traktatens artikel 43. Efter at Kommissionen har gennemgået forslaget igen, er der følgende ændringer til det oprindelige forslag:

I artikel 1 indsættes følgende punkter:

3) Beslutningens titel affattes således:

»Europa-Parlamentets og Rådets beslutning om ændring af beslutning 93/383/EØF af 14. juni 1993 om referencelaboratorier til kontrol med marine biotoksiner«.

4) Henvisningerne i beslutningen affattes således:

»EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 100 A,

under henvisning til forslag fra Kommissionen (1),

under henvisning til udtalelse fra Det Økonomiske og Sociale Udvalg,

i henhold til fremgangsmåden i artikel 189 B i traktaten, og

ud fra følgende betragtninger:

(1) EFT nr. C 331 af 6. 11. 1996, s. 12.«

5) Der indføjes en ny betragtning før de andre betragtninger:

»Gennemførelsen af det indre marked nødvendiggør med henblik på beskyttelse af sundheden i veterinærsektoren og plantesundhedssektoren en samordnet kontrol af varernes sundhedstilstand; dette krav gælder bl.a. for marine biotoksiner;«

6) Vedrører ikke den danske udgave.

(1) EFT nr. C 331 af 6. 11. 1996, s. 12.
Ændret forslag til Rådets forordning (EF) (1) om ændring af forordning (EØF) nr. 1408/71 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, og forordning (EØF) nr. 574/72 om regler til gennemførelse af forordning (EØF) nr. 1408/71 (97/C 245/08) (EØS-relevant tekst) KOM(97) 294 endelig udg. - 96/0227(CNS)

(Forelagt af Kommissionen i henhold til EF-traktatens artikel 189 A, stk. 2, den 5. juni 1997)

RÅDET FOR DEN EUROPÆISKE UNION HAR -

. . .

Ud fra den betragtning, at attende betragtning bør udgå i konsekvens af Europa-Parlamentets udtalelse, og den følgende betragtning bør indsættes mellem den tredje og den fjerde betragtning:

»bestemmelserne i artikel 22, stk. 1, litra a) og c), bør udvides til at omfatte alle personer, herunder statsborgere i tredjelande, som er forsikret i henhold til en medlemsstats lovgivning, samt deres familiemedlemmer, som bor sammen med dem;«

. . .

UDSTEDT FØLGENDE FORORDNING:

Artikel 1

Forordning (EØF) nr. 1408/71 ændres således:

. . .

2a. Artikel 22a ændres således:

»Uanset bestemmelserne i artikel 2 i denne forordning finder bestemmelserne i artikel 22, stk. 1, litra a) og c), ligeledes anvendelse på personer, uanset nationalitet, der er forsikrede i henhold til lovgivningen i en medlemsstat, og på de af deres familiemedlemmer, der bor sammen med dem.«

. . .

10. Bilag VI ændres således:

. . .

Følgende litra e) udgår:

»e) i afsnit »J. NEDERLANDENE« affattes punkt 1, litra b), således:

b) Artikel 17 i gennemførelsesforordningen finder tilsvarende anvendelse på de i forordningens artikel 22c omhandlede personer, som studerer eller følger en faglig uddannelse i Nederlandene, samt de af deres familiemedlemmer, som ledsager dem i denne periode.

Uanset bestemmelserne i gennemførelsesforordningens artikel 93 finder artikel 94 i denne forordning tilsvarende anvendelse på ydelser, der udredes til de i det foregående stykke omhandlede personer.«

(1) Forslag af 20. september 1996, KOM(96) 452 endelig udg. (EFT nr. C 341 af 13. 11. 1996, s. 6). Dette forslag ændres i konsekvens af Europa-Parlamentets udtalelse af 29. maj 1997.
Forslag til Rådets forordning (EF) om ændring af forordning (EF) nr. 3650/90 om foranstaltninger til øget anvendelse af de fælles kvalitetsnormer for frugt og grøntsager i Portugal (97/C 208/05) KOM(97) 261 endelig udg. - 97/0152(CNS)

(Forelagt af Kommissionen den 4. juni 1997)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Parlamentet, og

ud fra følgende betragtninger:

Der blev udarbejdet et handlingsprogram for forbedret anvendelse af de fælles kvalitetsnormer for frugt og grøntsager og øget kontrol med overholdelse af disse normer i Portugal for en periode på fem år på grundlag af forordning (EF) nr. 3650/90 (1);

Kommissionen godkendte det portugisiske program den 4. april 1992, og på grund af omstrukturering af den portugisiske administration er der opstået en forsinkelse i Portugals gennemførelse af de foranstaltninger, der er fastsat i nævnte program, der udløber den 4. april 1997;

de portugisiske myndigheder henvendte sig til Kommissionen den 14. oktober 1996 med anmodning om en forlængelse af programmet indtil den 31. december 1999;

for at Portugal kan fortsætte gennemførelsen af de foranstaltninger, som Kommissionen har godkendt, bør varigheden af gennemførelsen af nævnte program forlænges til den 30. september 1999, og alle foranstaltninger, inklusive Fællesskabets financiering, skal være afviklet den 15. november 1999 -

UDSTEDT FØLGENDE FORORDNING:

Artikel 1

I forordning (EF) nr. 3650/90 foretages følgende ændringer:

1) I artikel 1, stk. 1, første afsnit, ændres »over en periode på fem år« til »senest den 31. december 1999«.

2) Artikel 3, stk. 1, affattes således:

»1. Fællesskabets bidrag til finansiering af de i artikel 2 omhandlede foranstaltninger andrager 80 % af de støtteberettigede udgifter, som fastlægges i overensstemmelse med artikel 4.

Det i artikel 1 fastsatte program skal være fuldstændigt afsluttet pr. 30. september 1999 og afviklet, inklusive Fællesskabets finansiering, pr. 15. november 1999.«

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. L 362 af 27. 12. 1990, s. 22.
Ændret forslag til Rådets forordning (EF) om fremskyndelse og afklaring af gennemførelsen af proceduren i forbindelse med uforholdsmæssigt store underskud (1) (97/C 248/06) KOM(97) 306 endelig udg. - 96/0248(CNS)

(Forelagt af Kommissionen i henhold til EF-traktatens artikel 189 A, stk. 2, den 25. juni 1997)

Kommissionen har under henvisning til de ændringer, som Europa-Parlamentet foreslog til dokument 6931/2/97-C4-0182/97-96/0248(CNS), godkendt følgende ændringer:

- Betragtning 3 lyder nu således:

»(3) i resolution af 17. juni 1997 har Det Europæiske Råd i overensstemmelse med traktatens artikel D fastlagt klare politiske retningslinjer med henblik på at gennemføre stabilitets- og vækstpagten strengt og rettidigt;«.

- Betragtning 7 lyder nu således:

»(7) efterlevelse af den mellemfristede målsætning om en budgetsaldo tæt på balance eller i overskud, som alle medlemsstaterne har givet tilsagn om, bidrager til at skabe de rette betingelser for prisstabilitet og varig vækst, der fremmer jobskabelsen i samtlige medlemsstater, og giver dem mulighed for at klare normale cykliske udsving, samtidig med at de holder underskuddet på deres offentlige finanser inden for referenceværdien på 3 % af BNP;«.

- Artikel 12, stk. 2, læses som følger:

»2. Rådet vurderer derefter hvert af de følgende år, indtil beslutningen om, at der foreligger et uforholdsmæssigt stort underskud, er ophævet, hvorvidt den pågældende deltagende medlemsstat har truffet virkningsfulde foranstaltninger til opfølgning af Rådets pålæg efter artikel 104 C, stk. 9. I forbindelse med denne årlige vurdering beslutter Rådet i overensstemmelse med artikel 104 C, stk. 11, og med forbehold af artikel 13 i denne forordning at skærpe sanktionerne, medmindre den pågældende deltagende medlemsstat har efterkommet Rådets pålæg. Hvis der kræves et supplerende deponeret beløb, skal det svare til en tiendedel af forskellen mellem underskuddet som en procentdel af BNP i det forudgående år og referenceværdien på 3 % af BNP.«

(1) EFT nr. C 130 af 26. 4. 1997, s. 12.
ïWSBÊKBÊÊÊÈÊËÊi 
Stë. 
v?% 
***** KOMMISSIONEN FOR DE EUROPÆISKE FÆLLESSKABER 
Bruxelles, den 17.06.1997 
KOM(97) 308 endelig udg. 
K&SÈJ&I 
'-'Ski 
Forslag til 
RÅDETS AFGØRELSE 
om udskiftning af to medlemmer 
af Udvalget for Den Europæiske Socialfond 
(forelagt af Kommissionen) 

RÅDETS AFGØRELSE 
af 
om udskiftning af to medlemmer 
af Udvalget for Den Europæiske Socialfond 
RÅDET FOR DEN EUROPÆISKE UNION HAR, 
under henvisning til traktaten om oprettelse af Det Europæiske Fællesskab, 
under henvisning til Rådets forordning (EØF) nr. 4253/88 af 19. december 1988 om 
gennemførelsesbestemmelser til forordning (EØF) nr. 2052/88 for så vidt angår 
samordningen af de forskellige strukturfondes interventioner indbyrdes såvel som 
med interventionerne fr'a Den Europæiske Investeringsbank og de øvrige eksisterende 
finansielle instrumenter (1), særlig artikel 28, tredje afsnit, 
under henvisning til forslag fra Kommissionen, og ud fra følgende betragtninger: 
Rådet, der traf afgørelse på forslag af Kommissionen, udnævnte ved sin afgørelse af 
23. oktober 1995 (2) ordinære medlemmer af og suppleanter til Udvalget for Den 
Europæiske Socialfond for den periode, der udløber den 22. oktober 1998; 
en post som ordinært medlemne er blevet ledig såvel; 
en post som udvalget medlemne er blevet ledig såvel; 
en post som i kategorien regeringen, 
en post som i kategorien arbejdsgiverrepræsentanter; 
en post som i kategorien arbejdstagerreræsentanter; 
de ledige poster skal besættes ved medlemne af Udvalget for Den Europæiske Socialfond; 
(1) EFTnr. L 374 af 31.12.1988, s. 1. Forordningen er senest ændret ved 
forordning (EF) nr. 3193/94 (EFT nr. L 337 af 24.12.94, s. 11). 
(2) EFT nr. C 296 af 10.11.1995, s. 7. 
TRUFFET FØLGENDE AFGØRELSE: 
Artikel 1 
Følgende personer udnævnes til medlemmer af Udvalget for Den Europæiske Socialfond, for den resterende del af mandatperioden, 
dvs. indtil den 22. oktober 1998: 
Repræsent(ing): Medlem: Efterfølger: 
DANMARK 
DANMARK 
IRLAND 
PORTUGAL 
SVERIGE 
SVERIGE 
SVERIGE 
DET FORENEDE KONGERIGE 
DET FORENEDE KONGERIGE Arbejdstager 
Regeringen 
Regeringen 
Regeringen 
Arbejdstager 
Regeringen 
Arbejdsgiver 
Regeringen 
Arbejdsgiver Ordinært 
Udnævnelse 
Ordinært 
Ordinært 
Ordinært 
Ordinært 
Ordinært 
Udnævnelse 
Udnævnelse Fr Marie Louise KNUPPERT 
Hr. Allan PHILIPS 
Hr. HughHAYDEN 
Fr. Ana VALE 
Hr. LeifDERGEL 
Fr. Anne-Marie QVARFORT 
Fr. Karin EKENGER 
Fr. Anne-Marie LAWLOR 
Hr. Rhian CHILCOTT Hr. I. WISTISEN 
Hr. A. KNUDSEN 
Fr. Freda NOLAN 
Fr. M. C. MEDEIROS SOARES 
Hr. Anders FORSMAN 
Fr. Erika THELNING 
Fr. Ingrid JERNECK 
Fr. JuneMlLLIGAN 
Hr. AlanARMITAGE 
Denne afgørelse offentliggøres i De Euroæiske Fællesskabers Tidende. Artikel 2 
Udfærdiget i Bruxelles, den 
På Rådets vegne 
Formand 

ISSN 0254-1459 
KOM(97) 308 endelig udg. 
DOKUMENTER 
DA 05 01 
Katalognummer : CB-CO-97-294-DA-C 
ISBN 92-78-21484-1 
Kontoret for De Europæiske Fællesskabers Officielle Publikationer 
L-2985 Luxembourg
Forslag til Rådets afgørelse om godkendelse på Fællesskabets vegne af de ændringer til liste I og II til Bonn-konventionen om beskyttelse af migrerende arter af vilde dyr, der blev vedtaget på det femte møde i konferencen for konventionens parter (97/C 267/10) (EØS-relevant tekst) KOM(97) 349 endelig udg. - 97/0192 (CNS)

(Forelagt af Kommissionen den 7. juli 1997)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 130 R, stk. 4, sammen med artikel 228, stk. 2, første punktum, og stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

Det Europæiske Fællesskab er part i konventionen om beskyttelse af migrerende arter af vilde dyr i henhold til Rådets afgørelse 82/461/EØF (1);

på det femte møde i parternes konference, der blev afholdt i Geneve den 10. til 16. april 1997, blev der tilføjet 21 truede migrerende arter til konventionens liste I og 22 arter til konventionens liste II; Kommissionen deltog i dette møde på Fællesskabets vegne;

11 af arterne er omfattet af Rådets direktiv 79/409/EØF (2) om beskyttelse af vilde fugle;

i henhold til konventionens artikel XI træder en ændring af konventionens lister i kraft for alle parter 90 dage efter det møde i parternes konference, på hvilket den blev vedtaget, undtagen for de parter, som har taget forbehold i overensstemmelse med stk. 6 i denne artikel;

det er nødvendigt, at Fællesskabet godkender ændringerne til konventionens liste I og II i overensstemmelse med konventionens artikel XI -

TRUFFET FØLGENDE AFGØRELSE:

Eneste artikel

Tilføjelsen af arterne Lutra provocax, Lutra felina, Pontoporia blainvillei, Hippocamelus bisulcus, Spheniscus humboldti, Diomedea amsterdamensis, Phoenicoparrus andinus, Phoenicoparrus jamesi, Anser erythropus, Branta ruficollis, Marmaronetta angustirostris, Aythya nyroca, Polysticta stelleri, Aquila clanga, Aquila heliaca, Falco naumanni, Sarothrura ayresi, Chettusia gregaria, Larus atlanticus, Hirundo atrocaerulea og Acrocephalus paludicola i liste I til konventionen om beskyttelse af migrerende arter af vilde dyr og af arterne Phocoena spinipinnis, Phocoena drioptica, Cephalorhynchus eutropia, Lagenorhynchus obscurus, Spheniscus demersus, Diomedea exulans, Diomedea epomophora, Diomedea irrorata, Diomedea nigripes, Diomedea immutabilis, Diomedea melanophris, Diomedea bulleri, Diomedea cauta, Diomedea chlororhynchos, Diomedea chrysostoma, Phoebetria fusca, Phoebetria palpebrata, Sarothrura ayresi, Crex crex, Amazona tucumana, Hirundo atrocaerulea og Acrocephalus paludicola i liste II til denne konvention godkendes hermed på Det Europæiske Fælleskabs vegne.

(1) EFT L 210 af 19. 7. 1982, s. 10.

(2) EFT L 103 af 25. 4. 1979, s. 1.
Forslag til Rådets forordning (EF) om ændring af forordning (EF) nr. 2201/96 om den fælles markedsordning for forarbejdede frugter og grøntsager (97/C 266/04) KOM(97) 414 endelig udg. - 97/0223(CNS)

(Forelagt af Kommissionen den 25. juli 1997)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

I forordning (EF) nr. 2201/96 fastsættes i bilag III fordelingen af friske tomater efter medlemsstat og varekategori for produktionsårene 1997/98 og 1998/99; for Frankrigs vedkommende bør kvoten for konserverede hele flåede tomater nedsættes med 15 000 tons og kvoten af andre produkter bør forøges med 15 000 tons for at tilpasse landets kvote af konserverede hele flåede tomater og dets kvote af øvrige produkter til forarbejdningsindustriens behov; som følge heraf bør de samlede mængder af disse to produkter, der er anført i forordningens artikel 6, stk. 2, tilpasses -

UDSTEDT FØLGENDE FORORDNING:

Artikel 1

I forordning (EF) nr. 2201/96 foretages følgende ændringer:

1) Artikel 6, stk. 2, andet afsnit, andet og tredje led, affattes således:

»- konserverede hele flåede tomater: 1 321 119 tons

- øvrige produkter: 929 890 tons.«

2) Bilag III affattes således:

»BILAG III

Fordeling af friske tomater efter medlemsstat og varekategori for produktionsårene 1997/98 og 1998/99

>TABELPOSITION>

«

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 15. juni 1997.

Denne forordning er bindende i alle enkeltheder og gælder umiddelbart i hver medlemsstat.
Forslag til Rådets forordning (EF) navnlig om bemyndigelse af Portugal til at yde støtte til producenter af sukkerroer og indstilling af al støtte fra produktionsåret 2001/02 (97/C 263/05) KOM(97) 412 endelig udg. - 97/0222(CNS)

(Forelagt af Kommissionen den 25. juli 1997)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 42 og 43,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

Sukkerroedyrkningen i Portugal, som er af ny dato, er i det mindste i igangsætningsfasen ugunstigt stillet på grund af naturlige produktionsvanskeligheder; for at beskytte produktionen bør sukkerroedyrkerne tilskyndes til at udvide deres produktion, ved at Portugal får tilladelse til at yde en midlertidig og gradvist faldende tipasningsstøtte over en periode på fire produktionsår fra 1997/98 til 2000/01;

Portugal har for sit kontinentale område fået tildelt en national basismængde på 70 000 tons sukker til produktion af sukker af sukkerroer; med henblik herpå er der for nylig blevet opført en sukkervirksomhed med EF-medfinansiering til forarbejdning af disse sukkerroer;

det bør endvidere fastsættes, at al national støtte, der er tilladt i henhold til artikel 46 i Rådets forordning (EØF) nr. 1785/81 af 30. juni 1981 om den fælles markedsordning for sukker (1), senest ændret ved forordning (EF) nr. 1599/96 (2), indstilles fra produktionsåret 2001/02 -

UDSTEDT FØLGENDE FORORDNING:

Artikel 1

1. Portugal bemyndiges in produktionsårene 1997/98 til 2000/01 til på de i stk. 2 nævnte betingelser at yde en tilpasningsstøtte til sukkerroeproducenterne i landets kontinentale region.

2. Den i stk. 1 nævnte støtte kan kun ydes for produktion af den tilsvarende mængde sukker, der finder sted inden for A- og B-kvoterne for den sukkerproducerende virksomhed, der er etableret i den i stk. 1 nævnte region.

For den i første afsnit nævnte produktion kan støttens enhedsbeløb ikke overstige følgende:

- for produktionsåret 1997/98: 6,21 ECU/100 kg hvidt sukker

- for produktionsåret 1998/99: 4,66 ECU/100 kg hvidt sukker

- for produktionsåret 1999/2000: 3,11 ECU/100 kg hvidt sukker

- for produktionsåret 2000/01: 1,55 ECU/100 kg hvidt sukker.

3. Portugal forelægger Kommissionen de foranstaltninger, der træffes for hvert produktionsår med henblik på anvendelse af stk. 1 og 2.

Artikel 2

Fra produktionsåret 2001/02 indstilles både den i stk. 1 omhandlede støtte og støtten i forordning (EØF) nr. 1785/81, artikel 46.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Artikel 1 anvendes fra den 1. juli 1997.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. L 177 af 1. 7. 1981, s. 4.

(2) EFT nr. L 206 af 16. 8. 1996, s. 43.
Ændret forslag til Rådets direktiv om ændring af direktiv 71/118/EØF, 72/462/EØF, 85/73/EØF, 91/67/EØF, 91/492/EØF, 91/493/EØF, 92/45/EØF og 92/118/EØF for så vidt angår tilrettelæggelse af veterinærkontrollen for tredjelandsprodukter, der føres ind i Fællesskabet (1) (97/C 258/04) (EØS-relevant tekst) KOM(97) 321 endelig udg. - 96/0110(COD)

(Forelagt af Kommissionen i henhold til EF-traktatens artikel 189 A, stk. 2, den 27. juni 1997)

Den 21. maj 1996 forelagde Kommissionen Rådet ovennævnte forslag.

Som følge af Europa-Parlamentets udtalelse af 19. februar 1997 foretages der følgende ændringer i det oprindelige forslag:

1) Titlen affattes således:

»Forslag til Europa-Parlamentets og Rådets direktiv om ændring af direktiv 71/118/EØF, 72/462/EØF, 85/73/EØF, 91/67/ EØF, 91/492/EØF, 91/493/ EØF, 92/45/EØF og 92/118/EØF for så vidt angår tilrettelæggelse af veterinærkontrollen for tredjelandsprodukter, der føres ind i Fællesskabet«.

2) Præamblen affattes således:

»EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 100 A,

under henvisning til forslag fra Kommissionen,

under henvisning til udtalelse fra Det Økonomiske og Sociale Udvalg,

i henhold til fremgangsmåden i artikel 189 B i traktaten, og,«.

3) Følgende betragtning indsættes som sidste betragtning:

»da bestemmelserne i nævnte direktiver har indvirkning på beskyttelsen af den offentlige sundhed og det indre markeds funktion, er det vigtigt, at traktatens artikel 100 A er retsgrundlag -«.

4) I artikel 2, stk. 1, første og andet afsnit, ændres »1. januar 1997« til »1. januar 1998«.

(1) EFT nr. C 245 af 23. 8. 1996, s. 24.